CELEX: 32013R0559
Language: el
Date: 2013-06-18 00:00:00
Title: Εκτελεστικός κανονισμός (ΕΕ) αριθ. 559/2013 του Συμβουλίου, της 18ης Ιουνίου 2013 , για την εφαρμογή του άρθρου 11 παράγραφος 1 του κανονισμού (ΕΕ) αριθ. 377/2012 σχετικά με τη λήψη περιοριστικών μέτρων κατά ορισμένων προσώπων, οντοτήτων και οργανισμών που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου

19.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 167/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 559/2013 ΤΟΥ ΣΥΜΒΟΥΛΊΟΥ
   της 18ης Ιουνίου 2013
   για την εφαρμογή του άρθρου 11 παράγραφος 1 του κανονισμού (ΕΕ) αριθ. 377/2012 σχετικά με τη λήψη περιοριστικών μέτρων κατά ορισμένων προσώπων, οντοτήτων και οργανισμών που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 377/2012 του Συμβουλίου, της 3ης Μαΐου 2012, σχετικά με τη λήψη περιοριστικών μέτρων κατά ορισμένων προσώπων, οντοτήτων και οργανισμών που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου (1), και ιδίως το άρθρο 11 παράγραφοι 1 και 4,
   Εκτιμώντας τα ακόλουθα:
   
               (1)
            
            
               Στις 3 Μαΐου 2012, το Συμβούλιο εξέδωσε τον κανονισμό (ΕΕ) αριθ. 377/2012.
            
         
               (2)
            
            
               Το Συμβούλιο επανεξέτασε πλήρως τον κατάλογο των προσώπων, όπως αναγράφονται στο παράρτημα I του κανονισμού (ΕΕ) αριθ. 377/2012, στα οποία εφαρμόζεται το άρθρο 2 παράγραφοι 1 και 2 του εν λόγω κανονισμού. Το Συμβούλιο κατέληξε στο συμπέρασμα ότι τα πρόσωπα του παραρτήματος I του κανονισμού (ΕΕ) αριθ. 377/2012 θα πρέπει να εξακολουθήσουν να υπόκεινται στα προβλεπόμενα ειδικά περιοριστικά μέτρα.
            
         
               (3)
            
            
               Στις 20 Μαρτίου 2013, η Επιτροπή του Συμβουλίου Ασφαλείας των Ηνωμένων Εθνών, που συστάθηκε δυνάμει της απόφασης 2048 (2012) του Συμβουλίου Ασφαλείας των Ηνωμένων Εθνών, ενημέρωσε τα στοιχεία σχετικά με ένα καταχωρισμένο πρόσωπο. Προκειμένου να εφαρμόσει την απόφαση της Επιτροπής, το Συμβούλιο εξέδωσε την εκτελεστική απόφαση 2013/293/ΚΕΠΠΑ, της 18ης Ιουνίου 2013, περί εφαρμογής της απόφασης 2012/285/ΚΕΠΠΑ για την επιβολή περιοριστικών μέτρων κατά ορισμένων προσώπων, οντοτήτων και φορέων που απειλούν την ειρήνη, την ασφάλεια ή τη σταθερότητα της Δημοκρατίας της Γουινέας-Μπισάου (2).
            
         
               (4)
            
            
               Η καταχώριση για το εν λόγω πρόσωπο που περιλαμβάνεται στο παράρτημα I του κανονισμού (ΕΕ) αριθ. 377/2012 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) αριθ. 377/2012 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 18 Ιουνίου 2013.
      
         
            Για το Συμβούλιο
         
         
            Ο Πρόεδρος
         
         P. HOGAN
      
   
   
      (1)  ΕΕ L 119 της 4.5.2012, σ. 1.
   
      (2)  Βλέπε σελίδα 39 της παρούσας Επίσημης Εφημερίδας.
   
      ΠΑΡΑΡΤΗΜΑ
      Η καταχώριση για το πρόσωπο που αναγράφεται κατωτέρω στο παράρτημα I του κανονισμού (ΕΕ) αριθ. 377/2012 αντικαθίσταται από το ακόλουθο κείμενο:
      
         
                     Ονοματεπώνυμο
                  
                  
                     Στοιχεία ταυτοποίησης
                     (ημερομηνία και τόπος γέννησης, αριθμός διαβατηρίου ή δελτίου ταυτότητας κ.λπ.)
                  
                  
                     Λόγοι
                  
                  
                     Ημερομηνία καταχώρισης
                  
               
                     «Ταγματάρχης Idrissa DJALÓ
                  
                  
                     Εθνικότητα: Γουινέα Μπισάου
                     Ημ. γένν.: 18 Δεκεμβρίου 1954
                     Επίσημο αξίωμα: Σύμβουλος Πρωτοκόλλου του Αρχηγού Επιτελείου των Ενόπλων Δυνάμεων και στη συνέχεια, Ταγματάρχης και Επικεφαλής Πρωτοκόλλου του Επιτελείου των Ενόπλων Δυνάμεων
                     Διαβατήριο: AAISO40158
                     Ημ. έκδοσης: 2.10.2012
                     Τόπος έκδοσης: Γουινέα-Μπισάου
                     Ημερομηνία λήξης ισχύος: 2.10.2015
                  
                  
                     Σημείο επαφής της «Στρατιωτικής Διοίκησης» η οποία ανέλαβε την ευθύνη του πραξικοπήματος της 12ης Απριλίου 2012 και ένα από τα πιο δραστήρια μέλη της. Ήταν ένας από τους πρώτους αξιωματικούς που παραδέχτηκαν δημόσια ότι ανήκουν στη «Στρατιωτική Διοίκηση», έχοντας υπογράψει ένα από τα πρώτα της ανακοινωθέντα (αριθ. 5, με ημερομηνία 13 Απριλίου 2012). Ο ταγματάρχης Djaló είναι επίσης μέλος της Στρατιωτικής Υπηρεσίας Πληροφοριών.
                  
                  
                     18.7.2012»